De to mænd på henholdsvis 23 og 29 år blev fremstillet i grundlovsforhør onsdag, efter de sammen med 10 andre blev anholdt under en stor politiaktion tirsdag. Her slog Nordjyllands Politi til på 14 adresser i det vestlige Vendsyssel, Hobro-området og Aalborg. De i alt 12 personer blev sigtet for indbrud og hæleri af tyvekoster, som kom fra indbrud i sommerhuse langs den nordjyske vestkyst. De to mænd blev begge varetingsfængslet i 14 dage. - Nu har vi nogle ting vi skal have fulgt op på de næste 14 dage, så kan vi herefter vurdere, om de to mænd kan løslades eller fortsat skal være fængslet efter de 14 dage, fortæller Peter Skovbak Pedersen fra Nordjyllands Politi, Hjørring. Han tilføjer yderligere, at han forventer, at der kommer til at falde flere sigtelser i sagen. De 10 mænd, der også blev anholdt i aktionen tirsdag, blev alle løsladt tirsdag aften.

Opsummering:
Efter et grundlovsforhør i retten i Hjørring blev to personer varetægtsfængslet som et led i den omfattende indbruds- og hælerisag.